Xorazm va Farg‘ona viloyatiga yangi prokurorlar tayinlandi. Bu haqda Bosh prokuratura matbuot xizmati xabar berdi. Qayd etilishicha, O‘zbekiston Respublikasi Bosh prokurorining 2017 yil 3 oktabrdagi buyrug‘iga muvofiq adliya katta maslahatchisi Akmalxo‘ja Mavlonov O‘zbekiston Respublikasi Konstitutsiyasi va “Prokuratura to‘g‘risida”gi Qonuniga asosan Xorazm viloyat prokurori lavozimiga 5 yil muddatga tayinlandi va mazkur prokuratura hay’ati raisi etib tasdiqlandi. Shuningdek, O‘zbekiston Respublikasi Bosh prokurorining 2017 yil 3 oktabrdagi buyrug‘iga muvofiq adliya katta maslahatchisi Sadriddin Turdiyev O‘zbekiston Respublikasi Konstitutsiyasi va “Prokuratura to‘g‘risida”gi Qonuniga asosan Farg‘ona viloyat prokurori lavozimiga 5 yil muddatga tayinlandi va mazkur prokuratura hay’ati raisi etib tasdiqlandi.